Lill-Babs

**Barbro Margareta Svensson** (1938–2018), kjent som **Lill-Babs**, var en svensk sanger og skuespiller. Lill-Babs var fra slutten av 1950-årene og flere tiår framover en av Sveriges mest populære artister.

## Liv og virke
### Bakgrunn
Svensson ble født den 9. mars 1938 i Järvsö i Hälsingland i Sverige og var datter av Ragnar Svensson (1911–1999) og Brita, født Brolin (1917–2007). Sine første to år bodde hun med sine foreldre i en liten leilighet ved togstasjonen i Järvsö. Da Lill-Babs var to år og tre måneder gammel, ble hennes lillesøster, Birgitta, født. Familien flyttet da inn i en litt større bolig uten innlagt vann og toalett ved foten av Öjeberget. I 1949 flyttet familien til Stene, der hennes brødre, Uffe og Lasse, ble født.

Hun hadde sin første offentlige opptreden under festivalen *Barnens dag* i Järvsö 1953. Kort tid etter fikk hun komme til Wivex i Sundsvall og synge med Lasse Schönnings orkester. 

### Debut og første år
Barbro sang mye da hun var barn og elsket å opptre. Hennes sangkarriere begynte i koret "Blåvingarna", som sang for det meste i kirken ved større høytider.

Etter å ha sunget i radioprogrammet *Morgonkvisten* i 1954, ble hun «oppdaget» av orkesterlederen Simon Brehm, som tok henne til Stockholm der hun gjorde profesjonell debut på danserestauranten Bal Palais. Hun gav ut sin første plate 1954, en 78-plate med låtene «Min mammas boogie» og «Svar till "Ung och kär"».

Simon Brehm var Svenssons manager frem til sin død i 1967. Det var han som gav henne artistnavnet Lill-Babs: en kobling til den eldre og da betydelig mer kjente sangerinnen Alice Babs.

Lill-Babs gjorde TV-debut i 1957 og gjorde sitt første *folkparksshow* i eget navn i 1958. Hun skulle besøke så godt som hver folkepark i Sverige og er blitt belønnet med folkparkenes *förtjänsttecken i guld*.

Sitt store folkelige gjennombrudd fikk Svensson da hun sang inn Stikkan Andersons «Är du kär i mej ännu Klas-Göran?» i 1959; låten ble en landeplage og var deretter en del av Lill-Babs' repertoar. Hun gjorde teaterdebut hos Carl-Gustaf Lindstedt og Arne Källerud på teateret Nöjeskatten i sanglystspillet ''Fly mig en greve'' i 1958. Sammen med Carl-Gustaf og Arne spilte hun også i noen filmer, blant annet ''Svenska Floyd'' og ''En nolla för mycket''.

### Show og internasjonale opptredener
I 1961 fikk Svensson representere Sverige i Eurovision Song Contest i Cannes. Hun sang «April, april», som Siw Malmkvist hadde sunget i den svenske finalen. Lill-Babs hadde selv konkurrert med to andre sanger samme år. Hun medvirket i melodifestivalene i 1960, 1961 og 1973. I begynnelsen av 1960-årene ble hun lansert i Vest-Tyskland, der hun også medvirket i flere filmer, i tillegg til to engelskspråklige singelplater som ble sluppet i USA.

Til hennes meritter hørte at hun skrev autografer til The Beatles-medlemmene. Året var 1963, og Lill-Babs og den da ukjente gruppen The Beatles medvirket i TV-programmet *[[Drop-In]]*.

Lill-Babs gjorde flere kro-show, blant annet på Berns i Stockholm, Trädgår'n i Göteborg og Kronprinsen i Malmö. I 1970-årene spilte hun revy hos Kar de Mumma på Folkan og gjorde suksess i rollen som Annie Oakley i musikalen *[[Annie Get Your Gun]]* i Scandinavium i Göteborg.

### TV-medvirkning
På fjernsyn var Lill-Babs programleder for blant annet *Hemma hos Lill-Babs* (1987), *Morgonlust* (1988), *[[Vem tar vem]]* (1990) og *Cocktail* (1991). Hun var programleder med Mark Levengood i en av delfinalene under Melodifestivalen 2003.

Høsten 2010 medvirket Lill-Babs i underholdningsprogrammet ''Så mycket bättre'' i TV4, tilsvarende norske *[[Hver gang vi møtes]]*.

Hun medvirket også som skuespiller i flere TV-dramaer og filmer. Hennes siste TV-opptreden ble rollen som *Gugge* i SVTs dramaserie ''Bonusfamiljen''.

### Privatliv
Hun var gift med artisten Lasse Berghagen fra 1965 til1968, og med den norske tidligere landslagsmålvakten i fotball, Kjell Kaspersen, fra 1969 til 1973. Hun var mor til Monica Svensson (født 1955), Malin Berghagen (født 1966) og Kristin Kaspersen (født 1969).

Lill-Babs var i løpet av sin lange karriere en av den svenske sladrepressens største favoritter. Utallige oppslag om romanser, forelskelser, skilsmisser og konkurser ble jevnlig slått opp i ukebladene. Da hun var hovedgjest i *[[Här är ditt liv]],* hadde redaksjonen med Lasse Holmqvist i spissen samlet en lang rekke av hennes mannlige bekjentskaper som dukket opp og overrasket henne i studio.Under sendingen tok hun det tilsynelatende med godt humør, men i ettertid ga hun uttrykk for at hun opplevde det som meget sårende.

Lill-Babs gav ut sin selvbiografi *Hon är jag* i 1996.

19. februar 2004 hadde hun premiere på sitt jubileumsshow *50 år i lyxförpackning* på Rondo i Göteborg. Tittelen henspiller på slageren hennes fra 1961, «En tuff brud i lyxförpackning».

Lill-Babs led av hjerteflimmer i flere år, men fortsatte med å arbeide. Hun døde 3. april 2018 i Hedvig Eleonora distrikt i Stockholm, etter å ha blitt innlagt på sykehus for hjerteproblemer noen uker tidligere. Da oppdaget legene også en ondartet kreftsvulst.

## Diskografi

**Originalalbum**
*1962 - *Lill-Babs SPLORR-klubb*
*1966 - *Svensson hyllar Alpertsson*
*1967 - *Lill-Babs*
*1968 - *Lill-Babs*
*1971 - *Välkommen till världen*
*1972 - *[[Jag ska sjunga för dig]]*
*1973 – *Hurra Hurra*
*1975 - *[[Det våras för Barbro]]*
*1976 - *Lev mänska lev*
*1977 - *[[På scen]]*
*1979 - *[[Till mina vänner]]*
*1982 - *Lill-Babs i en show av Lars Forssell*
*1982 - *Det är ju min show!* (på CD 1998)
*1984 - *Barbro*
*1988 - *Who's Sorry Now*
*2005 - *[[Här är jag]]*
*2014 - *Kom 2014*

**Samlingsalbum**
*1988 - *[[Lill-Babs bästa|Lill-Babs Bästa, En tuff brud i lyxförpackning]]* (Dobbelt CD)
*2002 - *Musik vi minns...Lill-Babs*
*2003 - *[[Wo finde ich den mann]]*
*2004 - *Lill-Babs i lyxförpackning*

**Kjente sanger (utvalg)**
*«Är du kär i mig ännu, Klas-Göran?»
*«Itsy Bitsy Teenie Weenie Yellow Polkadot Bikini»
*«En tuff brud i lyxförpackning»
*«Leva livet»
*«En ton gick bort» (till minne av Simon Brehm)
*«Välkommen till världen» (med Agnetha Fältskog, Björn Ulvaeus, Benny Andersson og Anni-Frid "Frida" Lyngstad som kor)
*«April, april»
*«Gummiboll»
*«Jag kan inte leva utan dig»
*«Ingen gör bort sig som jag»
*«En hemvävd stillsam tös»
*«Älskade ängel»
*«Femte maj»

## Filmografi (utvalg)
*1956 – *Suss gott*
*1959 – *Fly mej en greve*
*1961 – *Svenska Floyd*
*1962 – *En nolla för mycket*
*1965 – *Pang i bygget*
*1965 – *Calle P*
*1989 – *Imorron och imorron och imorron*
*1994 – *Bert* (TV-serie) (sang)
*1995 – *[[Bert – den siste oskulden|Bert - den siste oskulden]]*
*1998 – *[[Mulan (film)|Mulan]]* (stemme)
*2002 – *[[Rederiet]]* (TV-serie) (gjesterolle)
*2012 – *Den sista dokusåpan*
*2014 – *Paddington* (stemme)
*2017–2018 – *Bonusfamiljen* (TV-serie)
*2017 – *Paddington 2* (stemme)

## Bibliografi
**Av Lill-Babs**
*1996 - *Lill-Babs – hon är jag: minnen av ögonblick.* (sammen med Anna Wahlgren)
*2013 - *Barbro.* (sammen med Lotta Bromé)

**Om Lill-Babs**
*1968 - *Boken om Lill-Babs.* (Sven Neander)
*1978 - *Den fantastiska berättelsen om Lill-Babs.* (Gisela Anderson, Caj Andersson)
*1988 - *Barbro Margareta Svensson: LillBabs från tå till topp.* (Leif Matteson)

## Utmerkelser
*1994 – H.M. Konungens medalj, av 8. størrelse til å bære på brystet i høyblått bånd
*1995 – Lisebergsapplåden
*2001 – Tigertassen
*2009 – Git Gay-stipendiet
*2017 – Invalgt i Swedish Music Hall of Fame

## Referanser


## Eksterne lenker
* 
* 
*